stanford-oval/wikipedia huggingface dataset:
ליאה סלונגה
ביוגרפיה > ראשית חייה וקריירה מוקדמת

ליאה סלונגה נולדה לפליסיאנו וליגיה סלונגה במנילה, הפיליפנים. היא החלה לשיר בגיל 3, וכילדה הופיעה באירועים משפחתיים. בגיל 7 החלה בקריירה המקצועית שלה במחזמר "המלך ואני". לאחר מכן גילמה את אנני במחזמר בעל אותו שם, והשתתפה בהפקות שונות בין היתר של מחזות הזמר "דירה לשניים" ו"פנטסטיקס".
בשנת 1981, סלונגה השתתפה בסרט "Tropang bulilit" בתפקיד ליסה.
בין השנים 1985-1986, סלונגה הופיעה בסרטים: "Like Father, Like Son", "ילדי הנינג'ה" ו"קפטן בארבל".
ביוגרפיה > 1989–1992

בשנת 1989, סלונגה גילמה את קים בהפקת הבכורה של המחזמר "מיס סייגון" בתיאטרון דרורי ליין. על תפקיד זה זכתה בפרס אוליבייה.
בשנת 1991, סלונגה שבה לגלם את קים במחזמר "מיס סייגון" אשר הועלה בברודוויי. על תפקיד זה זכתה בפרס טוני, בפרס דרמה דסק, בפרס מעגל המבקרים החיצוני ובפרס עולם התיאטרון, והייתה לשחקנית הראשונה האסייתית שזכתה בפרס טוני. באותה שנה נבחרה לאחת מ-"50 האנשים היפים ביותר בעולם" על ידי מגזין פיפל.
בשנת 1992 דיבבה את שירתה של יסמין בסרט "אלאדין".
ביוגרפיה > 1993–1996

ב-5 בינואר 1993, סלונגה הצטרפה לצוות השחקנים של המחזמר "עלובי החיים" בברודוויי בתפקיד אפונין, והייתה לשחקנית האסייתית הראשונה שגילמה את הדמות הזו בברודוויי. היא עזבה את ההפקה ב-28 במרץ באותה שנה. ב-29 במרץ, סלונגה ביצעה את השיר "A Whole New World" מתוך הסרט "אלאדין" לצד בראד קיין במהלך טקס פרסי האוסקר ה-65.
בשנת 1994 גילמה את אלייזה דוליטל בהפקת המחזמר "גבירתי הנאווה" בתיאטרון הרפרטוארי הפיליפיני, ואת המכשפה בהפקת המחזמר "אל תוך היער" של התיאטרון הרפרטוארי הסינגפורי.
בשנת 1995, סלונגה גילמה את גרי ריורדן בסרט הטלוויזיה "מעטה עץ הסקויה", כשלצידה מככבים ג'ף דניאלס וג'ון לית'גו. באותה שנה, היא שבה לגלם את אפונין בקונצרט לכבוד עשור למחזמר "עלובי החיים" אשר התקיים באלברט הול. הקונצרט הוקלט והופץ כסרט "עלובי החיים: קונצרט העשור למחזמר".
בשנת 1996, סלונגה שבה לגלם את אפונין בהפקת וסט אנד של המחזמר "עלובי החיים". בספטמבר באותה שנה, היא שבה לגלם את הדמות בהונולולו, במהלך סיבוב הופעות לאומי של המחזמר בארצות הברית.
ביוגרפיה > 1997–2004

בשנת 1997, סלונגה הוציאה את הסינגל "I'd Like to Teach The World to Sing".
בשנת 1998 דיבבה את שירתה של מולאן בסרט דיסני בעל אותו שם. ב-7 וב-8 ביוני באותה שנה, היא השתתפה בקונצרט מחווה לקמרון מקינטוש בשם "היי, מר מפיק!".
ב-18 בינואר 1999, סלונגה שבה לגלם את קים בהפקת המחזמר "מיס סייגון" בברודוויי. היא עזבה את ההפקה ב-28 בינואר 2001. בין השנים 1999-2000, סלונגה גילמה את סוניה ולסק בהפקות של המחזמר "הם מנגנים את השיר שלנו" בסינגפור ובפיליפינים. בסוף שנת 2000, סלונגה שבה לגלם את קים בהפקת המחזמר "מיס סייגון" במרכז התרבות הפיליפיני, מנילה.
בשנת 2001 גילמה את מיי-לי בהפקה המחודשת של המחזמר "שירת תוף הפרח" בלוס אנג'לס. באותה שנה הופיעה בפרק בעונה ה-8 של הסדרה "ER". ב-17 באוקטובר 2002 שבה לגלם את מיי-לי בהפקה המחודשת של המחזמר "שירת תוף הפרח" בתיאטרון וירג'יניה בברודוויי. ההפקה נסגרה ב-16 במרץ 2003.
בשנת 2004, סלונגה שבה לדבב את שירתה של מולאן בסרט "מולאן 2".
ביוגרפיה > 2007–2012

במרץ 2007, סלונגה החליפה את דפני רובין-וגה בתפקיד פנטין בהפקת המחזמר "עלובי החיים" בברודוויי.
ב-11 ביולי 2008, סלונגה הופיעה בקונצרט סולו באולם הקונצרטים על שם וולט דיסני. במהלך אותה שנה גילמה את סינדרלה בסיבוב ההופעות באסיה של המחזמר "סינדרלה של רוג'רס והמרשטיין".
בין ה-1 במאי 2009 עד ה-14 בנובמבר באותה שנה, סלונגה הופיעה בסיבוב הופעות בצפון אמריקה.
ב-3 באוקטובר 2010, היא גילמה את פנטין בקונצרט לכבוד 25 שנים למחזמר "עלובי החיים" שהתקיים ב-O2 ארנה.
בשנת 2011, סלונגה קיבלה תואר אגדת דיסני על דיבוב שירתן של הנסיכות יסמין ומולאן. ב-24 באוקטובר באותה שנה, סלונגה שרה יחד עם דארן כריס את השיר "A Whole New World" לאלן מנקן, מלחין השיר, כשהאחרון נבחר לזוכה בפרס המאסטרו לשנת 2011 בכנס מוזיקת הסרטים והטלוויזיה של בילבורד והוליווד ריפורטר.
בין ה-19 בספטמבר 2012 ל-28 באוקטובר באותה שנה, סלונגה גילמה את קיי קימורה בהפקת הבכורה של המחזמר "נאמנות" בתיאטרון The Old Globe (אנ'), סן דייגו.
ביוגרפיה > 2013–2021

ב-18 בפברואר 2013, סלונגה השתתפה בהפקת קונצרט של המחזמר "Ragtime" בתפקיד אמא, לצד טיין דיילי, באולם דייוויד גפן במרכז לינקולן.
בין ה-6 באוקטובר 2015 ל-14 בפברואר 2016, סלונגה שבה לגלם את קיי קימורה בהפקת המחזמר "נאמנות" בברודוויי.
בשנת 2016, סלונגה השתתפה בפרק סוף העונה של הסדרה "האקסית המטורפת" בתפקיד דודה מירנה.
בין ה-3 בדצמבר 2017 ל-24 ביוני 2018, סלונגה גילמה את ארזולי בהפקה המחודשת של המחזמר "פעם על האי הזה" בתיאטרון היציע בכיכר (אנ'), בברודוויי . היא שבה להפקה ב-27 בדצמבר והופיעה עד לסגירתה ב-6 בינואר 2019. אלבום ההקלטות של ההפקה היה מועמד לפרס גראמי לאלבום המחזמר הטוב ביותר.
בשנת 2019, סלונגה הופיעה בסרט המוזיקלי "ורד צהוב" בתפקיד גייל לצד איווה נובלזאדה. באוקטובר באותה שנה גילמה את גברת לאבט בהפקת המחזמר "סוויני טוד:הספר השטן מרחוב פליט" במנילה.
ב-27 בנובמבר 2020, שודר בסדרה "הופעות גדולות" קונצרט של סלונגה עם התזמורת הסימפונית של סידני שהתקיים בבית האופרה של סידני.
בשנת 2021, סלונגה דיבבה ב-6 פרקים של הסדרה "עולם הקנטאורים" מבית נטפליקס. ב-28 בספטמבר באותה שנה הוכרז כי סלונגה תגלם את אלודי הונרדה בסדרה "שקרניות קטנות: החטא הקדמון".
ביוגרפיה > 2022–הווה

ב-31 במאי 2022, סלונגה ביצעה את השיר "The Prayer" בטקס יום הזיכרון הלאומי בקפיטול בוושינגטון די. סי., אשר שודר ברשת PBS. באותה שנה הופיעה ב-6 פרקים של הסדרה "שקרניות קטנות: החטא הקדמון". בספטמבר באותה שנה, סלונגה גילמה את מאמא סובירוס בהפקת הסדנא של המחזמר "שירת ברנדט" במנהטן. באותו חודש נבחרה לאחת מ-100 המשפיעים (אנ') של המגזין טיים על היותה "מודל לחיקוי לכל החיים לאנשים שאינם לבנים". ב-28 באוקטובר, היא השתתפה בגרסת הכיסוי של פנטטוניקס לשיר "Christmas In Our Hearts" באלבום חג המולד, "Holidays Around The World".
ב-27 בפברואר 2023 הוכרז כי סלונגה תגלם את אורורה אקינו בהפקת המקורית של המחזמר "Here Lies Love" בברודוויי, ובנוסף תשמש גם כמפיקה. זוהי הפעם הראשונה שסלונגה מגלמת דמות פיליפינית בברודוויי. ב-13 במרץ, היא השתתפה בקונצרט השנתי של "Broadway Backwards" בתיאטרון ניו אמסטרדם. בחודש אפריל, סלונגה הופיעה בבית הלבן בפני נשיא ארצות הברית ג'ו ביידן ובפני נשיא קוריאה הדרומית יון סוק-יאול. ב-15 ביוני הוכרז כי סלונגה תשתתף באלבום ההקלטות של המחזמר החדש "Wild About You". בין ה-21 בספטמבר 2023 ל-6 בינואר 2024, סלונגה הופיעה לצד ברנדט פיטרס ברביו "החברים הוותיקים של סטיבן סונדהיים" בתיאטרון גילגוד בווסט אנד.
סלונגה שבה לגלם את דמותה של אלודי בעונה השנייה של הסדרה "שקרניות קטנות: החטא הקדמון", אשר עלתה לשידור במאי 2024.
בשנת 2025, סלונגה עתידה לשוב להופיע בהפקת הרביו "החברים הוותיקים של סטיבן סונדהיים" בברודוויי, לצד פיטרס בתיאטרון סמואל ג'יי. פרידמן, לאחר הרצת טרום-ברודוויי בתיאטרון אהמנסון בלוס אנג'לס.
ביוגרפיה > חיים אישיים

ב-10 בינואר 2004 סלונגה נישאה לרוברט שיין, מנכ"ל חברת תוכנת בידור ממוצא סיני-יפני, בלוס אנג'לס, קליפורניה. בשנת 2006, נולדה לשניים בת.
דיסקוגרפיה > אלבומי סולו

| שנה | שם | הערות שוליים |
| --- | --- | --- |
| 1993 | ליאה סלונגה |  |
| 1998 | In Love |  |
| 2000 | אלבום חג המולד |  |
| 2007 | Inspired |  |
| 2010 | Your Songs |  |
דיסקוגרפיה > סינגלים

| שנה | שם | הערות שוליים |
| --- | --- | --- |
| 1997 | I'd Like to Teach The World to Sing |  |
דיסקוגרפיה > אלבומי הקלטות

| שנה | פרויקט | הערות | הערות שוליים |
| --- | --- | --- | --- |
| 1990 | מיס סייגון | אלבום הקלטות של צוות השחקנים המקורי בווסט אנד |  |
| 1992 | אלאדין | פסקול הסרט |  |
| 1998 | מולאן | פסקול הסרט |  |
| 2003 | שירת תוף הפרח | אלבום הקלטות של צוות השחקנים בהפקה המחודשת בברודוויי |  |
| 2005 | מולאן 2 | פסקול הסרט |  |
| 2008 | סינדרלה של רוג'רס והמרשטיין | אלבום הקלטות של צוות השחקנים בסיבוב ההופעות הבינלאומי |  |
| 2016 | נאמנות | אלבום הקלטות של צוות השחקנים המקורי בברודוויי |  |
| 2018 | פעם על האי הזה | אלבום הקלטות של צוות השחקנים בהפקה המחודשת בברודוויי |  |
דיסקוגרפיה > הקלטות הופעות חיות

| שנה | פרויקט | הערות שוליים |
| --- | --- | --- |
| 1995 | עלובי החיים: קונצרט העשור למחזמר |  |
| 2010 | עלובי החיים בקונצרט: 25 שנים למחזמר |  |
| 2011 | המסע עד עתה |  |
| 2019 | סיפור חיי: ליאה סלונגה בהופעה חיה ממנילה |  |
| 2020 | הופעה חיה בקונצרט עם התזמורת הסימפונית של סידני |  |
דיסקוגרפיה > אלבומי לקט

| שנה | שם | הערות שוליים |
| --- | --- | --- |
| 2007 | The Ultimate Opm Collection |  |
דיסקוגרפיה > פרויקטים שיתופיים

| שנה | פרויקט | הערות שוליים |
| --- | --- | --- |
| 2004 | Disney Princess: The Ultimate Song Collection |  |
תיאטרון

| שנה | שם | תפקיד | מיקום | הערות שוליים |
| --- | --- | --- | --- | --- |
| 1978 | המלך ואני | — | התיאטרון הרפרטוארי הפיליפיני |  |
| 1980 | אנני | אנני | מנילה |  |
| 1980 | השושנה המקועקעת | — | מנילה |  |
| 1981 | The Bad Seed | — | מנילה |  |
| 1982 | דירה לשניים | — | מנילה |  |
| 1983 | ירח של נייר | — | מנילה |  |
| 1988 | פנטסטיקס | — | מנילה |  |
| 1989 | מיס סייגון | קים | תיאטרון דרורי ליין |  |
| 1991–1992 | מיס סייגון | קים | תיאטרון ברודוויי |  |
| 1993 | עלובי החיים | אפונין | תיאטרון אימפריאל |  |
| 1994 | גבירתי הנאווה | אלייזה דוליטל | התיאטרון הרפרטוארי הפיליפיני |  |
| 1994 | אל תוך היער | המכשפה | התיאטרון הרפרטוארי הסינגפורי |  |
| 1995 | עלובי החיים: קונצרט העשור למחזמר | אפונין | אלברט הול |  |
| 1996 | עלובי החיים | אפונין | תיאטרון פאלאס |  |
| 1996 | עלובי החיים | אפונין | סיבוב הופעות לאומי שלישי |  |
| 1999–2001 | מיס סייגון | קים | תיאטרון ברודוויי |  |
| 1999 | הם מנגנים את השיר שלנו | סוניה ולסק | התיאטרון הרפרטוארי הסינגפורי |  |
| 2000 | הם מנגנים את השיר שלנו | סוניה ולסק | מנילה |  |
| 2000 | מיס סייגון | קים | מרכז התרבות הפיליפיני, מנילה |  |
| 2001 | שירת תוף הפרח | מיי-לי | פורום מארק טייפר, לוס אנג'לס |  |
| 2002 | הוכחה | קתרין | מנילה |  |
| 2002–2003 | שירת תוף הפרח | מיי-לי | תיאטרון ורג'יניה |  |
| 2002 | משהו טוב: הצדעה לריצ'רד רוג'רס ליום הולדתו המאה | מבצעת | תיאטרון גרשווין |  |
| 2007 | עלובי החיים | פנטין | תיאטרון ברודהרסט |  |
| 2008 | סינדרלה של רוג'רס והמרשטיין | סינדרלה | סיבוב הופעות באסיה |  |
| 2010 | עלובי החיים בקונצרט: 25 שנים למחזמר | פנטין | O2 ארנה, לונדון |  |
| 2012 | נאמנות | קיי קימורה | The Old Globe, סן דייגו |  |
| 2013 | Ragtime | אמא | אולם דייוויד גפן, ניו יורק |  |
| 2015 | נאמנות | קיי קימורה | תיאטרון לונגאקר |  |
| 2016 | נאמנות | קיי קימורה | תיאטרון לונגאקר |  |
| 2017–2019 | פעם על האי הזה | ארזולי | תיאטרון היציע בכיכר |  |
| 2019 | סוויני טוד: הספר השטן מרחוב פליט | גברת לאבט | מנילה |  |
| 2023 | Here Lies Love | אורורה אקינו | תיאטרון ברודוויי |  |
| 2023–2024 | החברים הוותיקים של סטיבן סונדהיים | בתפקיד עצמה/ מבצעת | תיאטרון גילגוד |  |
מודגש – הפקת ברודוויי או וסט אנד
פילמוגרפיה > קולנוע

| שנה | שם | תפקיד | הערות | הערות שוליים |
| --- | --- | --- | --- | --- |
| 1981 | Tropang bulilit | ליסה | — |  |
| 1985 | Like Father, Like Son | אנג'לה | — |  |
| 1986 | ילדי הנינג'ה | יוקו | — |  |
| 1986 | קפטן בארבל | רוזמרי | — |  |
| 1988 | פיק פק בום | רוזי | — |  |
| 1989 | יומני היקר | לני טקורדה | — |  |
| 1992 | אלאדין | יסמין | שירה |  |
| 1995 | עלובי החיים: קונצרט העשור למחזמר | אפונין | הסרטה של הופעה חיה |  |
| 1998 | מולאן | מולאן | שירה |  |
| 2004 | מולאן 2 | מולאן | שירה |  |
| 2005 | הנסיכות של דיסני - חג מולד של כישוף | יסמין | שירה |  |
| 2007 | הנסיכות של דיסני - סיפורים מכושפים | יסמין | שירה |  |
| 2010 | עלובי החיים בקונצרט: 25 שנים למזחמר | פנטין | הסרטה של הופעה בימתית |  |
| 2016 | מיס סייגון: 25 שנה למחזמר | קים | הסרטה של הופעה בימתית |  |
| 2016 | נאמנות | קיי קימורה | הסרטה של הופעה בימתית |  |
| 2019 | ורד צהוב | גייל | — |  |
| 2023 | היה היה סטודיו | מולאן | דיבוב |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 1991 | טקס פרסי הטוני ה-45 | בתפקיד עצמה | ספיישל טלוויזיוני |  |
| 1993 | The Olsen Twins Mother's Day Special | בתפקיד עצמה | ספיישל טלוויזיוני |  |
| 1995 | מעטה עץ הסקויה | גרי ריירדן | סרט טלוויזיה |  |
| 1995 | אלאדין על הקרח | יסמין | שירה, סרט טלוויזיה |  |
| 1995 | הופעות גדולות | אפונין | פרק: "עלובי החיים בקונצרט" |  |
| 2001 | ER | אמפרו | פרק: "I'll Be Home for Christmas" |  |
| 2002 | טקס פרסי הטוני ה-56 | בתפקיד עצמה | ספיישל טלוויזיוני |  |
| 2004 | ג'וני בראבו | נסיכה, נסיכה #1, מעודדת #1 | דיבוב; 2 פרקים |  |
| 2013 | הנסיכה סופיה הראשונה | יסמין | שירה; פרק: "Two to Tangu" |  |
| 2014 | הנסיכה סופיה הראשונה | מולאן | שירה; פרק: "Princesses to the Rescue!" |  |
| 2016 | האקסית המטורפת | דודה מירנה | פרק: "Paula Needs to Get Over Josh!" |  |
| 2016 | הטבע מדבר | אמא אדמה | דיבוב; פרק: "Inang Kalikasan" |  |
| 2017 | טקס פרסי הטוני ה-71 | בתפקיד עצמה | ספיישל טלוויזיוני |  |
| 2017 | מצעד חג ההודיה של מייסיס ה-91 | בתפקיד עצמה/ ארזולי | ספיישל טלוויזיוני |  |
| 2020 | הופעות גדולות | בתפקיד עצמה | פרק: "ליאה סלונגה בקונצרט" |  |
| 2021 | עולם הקנטאורים | אישה | דיבוב; 6 פרקים |  |
| 2021 | United in Song: Celebrating the American Dream | בתפקיד עצמה | ספיישל טלוויזיוני |  |
| 2022 | הופעות גדולות | בתפקיד עצמה | פרק: "הפתיחה המחודשת: התחייה של ברודוויי" |  |
| 2022 | חוויה אמריקאית | קריינית | פרק: "Plague at the Golden Gate" |  |
| 2022 | שקרניות קטנות: החטא הקדמון | אלודי הונרדה | 8 פרקים |  |
| 2022 | שדונת | עמליה/ דיה | 2 פרקים |  |
| 2023 | טקס פרסי לורנס אוליבייה לשנת 2023 | בתפקיד עצמה | מגישה |  |
| 2023 | TAAF AAPI Heritage Heroes 2023 | בתפקיד עצמה | "Who I Am Inside" |  |
| 2024 | צוות פיירבאדס | יולנדה ימדה | דיבוב; פרק: "Balancing Act/Monster Truck Piston" |  |
| 2024 | שקרניות קטנות: החטא הקדמון | אלודי הונרדה | 2 פרקים |  |
פילמוגרפיה > משחקי וידאו

| שנה | שם | תפקיד | הערות | הערות שוליים |
| --- | --- | --- | --- | --- |
| 1994 | Disney’s Activity Center: Aladdin | יסמין | שירה |  |
| 2000 | Disney's Aladdin in Nasira's Revenge | יסמין | שירה |  |
| 2010 | Disney Sing It: Family Hits | יסמין | שירה |  |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 1990 | מיס סייגון | פרס אוליבייה | פרס לורנס אוליבייה לשחקנית הטובה ביותר במחזמר | זכייה |  |
| 1991 | מיס סייגון | פרס טוני | הביצוע הטוב ביותר על ידי שחקנית ראשית במחזמר | זכייה |  |
| 1991 | מיס סייגון | פרס דרמה דסק | שחקנית יוצאת מהכלל במחזמר | זכייה |  |
| 1991 | מיס סייגון | פרס מעגל המבקרים החיצוני | שחקנית יוצאת מהכלל במחזמר | זכייה |  |
| 1991 | מיס סייגון | פרס עולם התיאטרון | פרס עולם התיאטרון | זכייה |  |
| 2002 | שירת תוף הפרח | פרס תשואות | שחקנית ראשית במחזמר | מועמדות |  |
| 2004 | שירת תוף הפרח | פרס גראמי | אלבום המחזמר הטוב ביותר | מועמדות |  |
| 2011 | אלאדין ומולאן | אגדות דיסני | דיבוב | זכייה |  |
| 2016 | נאמנות | פרס BroadwayWorld.com | השחקנית הראשית הטובה ביותר במחזמר | זכייה |  |
| 2016 | נאמנות | פרס בחירת הקהל של Broadway.com | שחקנית ראשית אהובה במחזמר | מועמדות |  |
| 2018 | פעם על האי הזה | פרס בחירת המעריצים של BroadwayWorld | שחקנית המשנה הטובה ביותר במחזמר | זכייה |  |
| 2018 | פעם על האי הזה | פרס בחירת הקהל של Broadway.com | שחקנית משנה אהובה במחזמר | מועמדות |  |
| 2018 | פעם על האי הזה | פרס בחירת הקהל של Broadway.com | הופעת דיווה אהובה | מועמדות |  |
| 2019 | פעם על האי הזה | פרס גראמי | אלבום המחזמר הטוב ביותר | מועמדות |  |
ביאורים

↑  שימשה גם כמפיקה
מטריקס (סדרת סרטים)

| --- | --- |

כרזת הסרט הראשון בסדרה (1999)
 בימוי:  לנה וצ'אוסקי, לילי וצ'אוסקי, האחיות וצ'אוסקי 
 הופק בידי:  ג'ואל סילבר 
 שחקנים ראשיים:  קיאנו ריבס (ניאו) לורנס פישבורן (מורפיאוס) קארי-אן מוס (טריניטי) הוגו ויבינג (הסוכן סמית')
 מוזיקה:  דון דייוויס 
 צילום:  ביל פופ 
 מדינה:  ארצות הברית 
 חברה מפיצה:  האחים וורנר 
 הקרנת בכורה:  1999 
 משך הקרנה:  551 דקות (ארבעת הסרטים)
 שפת הסרט:  אנגלית 
 סוגה:  סרט פעולה, סרט פוסט-אפוקליפטי, סרט אמנויות לחימה, סרט מדע בדיוני, סרט דיסטופי 
 מקום התרחשות:  The Matrix 
 סרטים בסדרה:  מטריקס מטריקס רילודד מטריקס רבולושנס מטריקס: התחייה
 
סדרת סרטי מטריקס היא סדרת סרטים מסוגת המדע הבדיוני בבימוי האחיות וצ'אוסקי ועל-פי תסריט שלהן. הסרט הראשון בסדרה, "מטריקס" יצא לאקרנים ב-1999. סרטי ההמשך השני והשלישי, "מטריקס רילודד" ו"מטריקס רבולושנס", ראו אור שניהם ב-2003 בהפרש של כחצי שנה. בנוסף אליהם, ובאותה שנה, יצא מקבץ סרטי אנימציה בשם "אנימטריקס", המתרחש במציאות של סרטי הסדרה.
נוסף על כך, כחלק מהזיכיון יצאו מספר משחקי וידאו המבוססים על הסרטים, ספרי קומיקס, וכן סרטים תיעודיים המתארים את צילומי הסרט המקורי.
בסוף אוגוסט 2019 הוכרז על הפקת סרט המשך לטרילוגיה, בהשתתפות חלק מהשחקנים המקוריים. הסרט, שכונה "מטריקס: התחייה", יצא לבסוף לאור ב-2021, כ-17 שנים לאחר יציאת הסרט השלישי.
סדרת הסרטים

מטריקס (1999)
מטריקס רילודד (2003)
מטריקס רבולושנס (2003)
מטריקס: התחייה (2021)
סרטים נוספים

אנימטריקס - מקבץ סרטי אנימציה (2003)
The Matrix Revisited - סרט תיעודי (2001)
Making The Matrix - סרט תיעודי (1999)
משחקי וידאו

Enter The Matrix‏ (2003)
The Matrix: Path of Neo‏ (2005)
The Matrix Online‏ (2005) היה משחק MMORPG - השרתים שלו נסגרו לצמיתות ב-2009
ספרים וקומיקס

The Art of the Matrix‏ (2000)
The Matrix Comics‏ (2003)
The Matrix Comics Volume 2‏ (2005)
מקס ארונס

מקסימיליאן ג'יימס ארונס (באנגלית: Maximillian James Aarons; נולד ב-4 בינואר 2000 בלונדון שבאנגליה) הוא כדורגלן אנגלי המשחק בעמדת המגן הימני בקבוצת ולנסיה מהלה ליגה בהשאלה מבורנמות' מהפרמייר ליג.
קריירת מועדונים

ארונס גדל במחלקות הנוער של לוטון טאון ונוריץ' סיטי. בשנת 2018 החל לשחק בקבוצה הבוגרת של נוריץ' סיטי, והוא שיחק עמה במשך חמש עונות בפרמייר ליג ובפוטבול ליג צ'מפיונשיפ לסירוגין. בסך הכל ערך 201 הופעות ליגה במדי המועדון, בהן הבקיע חמישה שערים.
ב-10 באוגוסט 2023 חתם ארונס בבורנמות' מהפרמייר ליג.
ב-13 בינואר 2025 הושאל אל ולנסיה מהלה ליגה.
קריירה בינלאומית

ארונס השתתף עם נבחרת אנגליה עד גיל 21 בטורניר אליפות אירופה עד גיל 21 בשנים 2021 ו-2023. בטורניר השני זכה יחד עם הנבחרת.
תארים

אליפות אירופה עד גיל 21 (1): 2023
הערות שוליים

↑  Max Aarons Joins The Cherries באתר הרשמי של בורנמות', 10 באוגוסט 2023 (באנגלית)
חוקת הולנד

| --- | --- |


 פרטי החוק
 מדינה:  הולנד הולנד
 סוג:  24 באוגוסט 1815
 שטחים שעליהם חל החוק:  ממלכת ארצות השפלה 
 
החוקה של ממלכת הולנד (בהולנדית: Grondwet voor het Koninkrijk der Nederlanden) היא המסמך המשפטי העליון והיסודי שמנחה את אופן פעולתה של ממלכת הולנד. החוקה מספקת את המסגרת החוקתית לשלטון במדינה ומבנה את זכויות האזרח, תפקידי מוסדות השלטון, והיחסים בין הגופים השלטוניים השונים. היא מהווה תשתית לחקיקה ולפיתוח המשפט ההולנדי עד היום.
היסטוריה

ההיסטוריה החוקתית של הולנד מתחילה במהלך המאה ה-16, כאשר הולנד הייתה חלק מהאימפריה הספרדית. המרד ההולנדי, שבסופו של דבר הביא להקמת הרפובליקה ההולנדית, נבע בין השאר ממאבק בעד עצמאות מדינית וחוקתית. הקונגרס של וסטפאליה (1648) סיים את המלחמה הדתית הגדולה, וסימן את תחילת הדרך להקמת הרפובליקה ההולנדית, שהייתה עצמאית מבחינה פוליטית, אם כי המערכת החוקתית שלה לא הייתה מסודרת.
היסטוריה > החוקה הראשונה (1798) – החוקה הרפובליקנית

במהלך המאה ה-18, בעקבות רעיונות האור Enlightenment, השפעות צרפתיות והמהפכה הצרפתית, הוקמה בשנת 1798 החוקה הראשונה של הרפובליקה ההולנדית. החוקה הייתה רפובליקנית וממוקדת ברעיון של שלטון רפובליקני, שבו העם הוא הריבון. החוקה קבעה עקרונות של חופש דת, חופש דיבור, ושוויון בפני החוק.
היסטוריה > החוקה של 1814 – תקופת ממלכת הולנד

לאחר תקופת שלטון נפוליאון, אשר שלט בהולנד עד 1813, הוקמה ממלכת הולנד תחת שלטונו של וילהלם הראשון, שנעשה למלך הראשון של הולנד. בשנת 1814, לאחר סיום שלטון נפוליאון, נחקקה חוקה חדשה, שהיא החוקה הראשונה של ממלכת הולנד. החוקה הזאת חיזקה את סמכויות המלך והציבה את מערכת השלטון על עקרונות של מלוכה חוקתית, אך גם קבעה עקרונות דמוקרטיים יחסית.
היסטוריה > החוקה של 1848 – מהפכה חוקתית

החוקה של 1848 הייתה נקודת מפנה חשובה. לאחר תקופת דיכוי פוליטי והתמרמרות ציבורית, התרחש שינוי מהותי במבנה השלטון בהולנד. יורדאן מרטוס, שר הפנים של הולנד, הנהיג רפורמות חוקתיות, שהפחיתו את כוח המלך והעבירו סמכויות רבות להפרלמנט. החוקה החדשה עיגנה את עקרון הדמוקרטיה הפרלמנטרית, שכלל את האפשרות של היבחרות חופשית של חברי הפרלמנט והגבלה של סמכויות המלוכה.
היסטוריה > החוקה של 1898

בשנה זו, הושלמו הרפורמות החוקתיות והוסרו האבחנות בין הזכויות שניתנו לאזרחים שמוגדרים כ"הלבנים" לבין אזרחים ממוצא אחר. החוקה של 1898 חיזקה את עקרונות זכויות האדם ושיווין הזכויות.
היסטוריה > החוקה הנוכחית (1983)

החוקה של 1983 הייתה עדכון משמעותי לחוקה, במטרה להתאים את המדינה למציאות חברתית ותרבותית מודרנית יותר. מדובר בשדרוג של החוקה הקיימת על פי עקרונות הדמוקרטיה, זכויות האדם והחוק, תוך שמירה על יציבות ושגשוג חברתי. כל שינוי כזה דרש את האישור של שני בתי הפרלמנט ההולנדי, ועמידה בתנאים מחמירים של חוקתיות.
מבנה החוקה

החוקה ההולנדית מגדירה את מבנה השלטון במדינה בצורה מדויקת ומקיפה, תוך קביעת יחסי הגומלין בין המוסדות השונים.
מבנה החוקה > פרק 1: עליונות החוקה והעקרונות היסודיים

הפרק הראשון עוסק בנושאים העקרוניים ביותר של המדינה ההולנדית. הוא מציין את עקרונות היסוד של המדינה, כמו עקרון השוויון, חופש הדת, והפרדת הרשויות.
סעיף 1 – השוויון בפני החוק: "הולנדים הם שווים בפני החוק".
סעיף 6 – חופש דת ואמונה: כל אזרח זכאי לבחור את אמונתו ולבצע פולחנים דתיים.
סעיף 7 – חופש הביטוי: כל אזרח זכאי לבטא את דעותיו בכל דרך.
מבנה החוקה > פרק 2: המלך והמוסדות המלכותיים

המלוכה בהולנד היא מלוכה חוקתית, משמעות הדבר היא שהמלך או המלכה הם ראשי המדינה, אך לא נושאים בסמכויות ממשיות בניהול עניינים פוליטיים שוטפים. החוקה מקנה להם בעיקר תפקידים סמלים וייצוגיים.
סעיפים בחוקה:
סעיף 21 – מגדיר את סמכויות המלך. המלך רשאי לפעול רק בהסכמת הממשלה, דבר שמתבטא במערכת של "קבינט מלכותי" בו כל החלטה חייבת לעבור את אישור השרים.
סעיף 23 – קובע כי המלך יפרסם חוקים בהתאם להסכמת הממשלה, וחתימתו אינה מספקת כדי שהחוק ייכנס לתוקף.
אף על פי שאין לו סמכויות ממשיות, המלך אחראי להיבחר את ראש הממשלה ולמלא את תפקידו בהכרעות פוליטיות במקרים של חוסר יציבות פוליטית.
מבנה החוקה > פרק 3: הפרלמנט

הפרלמנט ההולנדי, הנקרא גם הסטאטן-ג'נראל (Staten-Generaal), הוא הגוף המחוקק של הולנד. הוא מורכב משני בתים: הבית התחתון (Tweede Kamer) והבית העליון (Eerste Kamer). שני בתי הפרלמנט מעורבים בתהליך החקיקה, אך תפקידיהם שונים.
מבנה החוקה > פרק 3: הפרלמנט > סעיפים בחוקה

סעיף 50 – קובע את ההרכב של הסטאטן-ג'נראל.
הבית התחתון (Tweede Kamer): מורכב מ-150 חברי פרלמנט שנבחרים בבחירות ישירות על ידי הציבור. תפקידו העיקרי הוא להציע חוקים ולבחון את פעילות הממשלה.
הבית העליון (Eerste Kamer): מורכב מ-75 חברים שנבחרים על ידי הפרלמנטים של המדינות המרכיבות את ממלכת הולנד (הולנד, ארובה, סינט מארטן), והם מאשרים או דוחים חוקים שמגיעים מהבית התחתון.
סעיף 53 – קובע את כוחה של הסטאטן-ג'נראל לאשר או לדחות חוקים. בית התחתון יכול להציע חוקים, אך בית העליון יכול להחליט אם לאשרם או להחזירם לממשלה עם הצעות שינויים.
מבנה החוקה > פרק 3: הפרלמנט > תהליך החקיקה

החקיקה בהולנד דורשת את אישור שני בתי הפרלמנט. הצעת חוק נשלחת תחילה לבית התחתון (Tweede Kamer), שם נדונה ומאושרת. אם הצעת החוק מאושרת, היא נשלחת לבית העליון (Eerste Kamer), שם ייתכן שתאושר, תודח או תוחזר עם תיקונים. אם החוק מאושר בבית העליון, הוא מועבר למלך לחתימה.
מבנה החוקה > פרק 4: הממשלה

הממשלה בהולנד מורכבת מהממשלה הראשית, הנקראת הקבינט. הקבינט אחראי לניהול השוטף של המדינה, וכולל את ראש הממשלה, אשר משמש גם כראש הממשלה בפועל, את השרים ומזכירי המדינה.
מבנה החוקה > פרק 4: הממשלה > סעיפים בחוקה

סעיף 42 – קובע את תהליך הרכבת הקבינט. לאחר הבחירות הכלליות, המלך פונה למנהיג המפלגה הגדולה ביותר או למועמד המוסכם ביותר להרכיב את הממשלה.
סעיף 43 – קובע את סמכויות הממשלה, כולל סמכויות ביצוע ויישום החוקים. הממשלה אחראית על ניהול ענייני המדינה ומדיניותה.
סעיף 44 – מחייב את הממשלה לפעול בהסכמת המלך. המלך חותם על כל החלטה ממשלתית (אך לא מעורב ישירות במינויים או בקביעת מדיניות).
הקבינט פועל ברובו כגוף קיבוצי, עם ראש ממשלה שמנהל את דיוני הקבינט אך לא מקבל החלטות באופן עצמאי. תפקיד ראש הממשלה חשוב בעיקר בניהול הממשל ובייצוג המדינה מול העולם.
מבנה החוקה > פרק 5: תהליך השינויים החוקתיים

החוקה ההולנדית מאפשרת תיקונים ושינויים בעת הצורך. תיקונים לחוקה דורשים את הסכמת שני בתי הפרלמנט, ותהליך השינוי הוא תהליך ארוך ומורכב.
מבנה החוקה > פרק 5: תהליך השינויים החוקתיים > סעיפים בחוקה

סעיף 137 – מציין את ההליך לשינוי החוקה. כל תיקון לחוקה חייב לעבור מספר קריאות בפרלמנט. תיקונים צריכים לקבל את אישורם של שני בתי הפרלמנט, כמו גם אישור ממשלתי.
סעיף 138 – קובע כי תיקון לחוקה ייכנס לתוקף רק אם הוא אושר בשני סבבים נפרדים של אישור (לא במהלך אותה כהונה של הפרלמנט).
מבנה החוקה > פרק 6: המערכת השיפוטית

המערכת השיפוטית בהולנד עצמאית, והחוקה מבטיחה כי בתי המשפט לא יפגעו בשום אופן בלאות של הפעילות המשפטית. בתי המשפט בהולנד אחראים להבטיח כי המדינה תפעל לפי החוק, והם פועלים גם כגוף המפקח על פעילות הממשלה.
מבנה החוקה > פרק 6: המערכת השיפוטית > סעיפים בחוקה

סעיף 120 - קובע שחוקתיותם של חוקים לא תעמוד לביקורת של בתי המשפט.
סעיף 94 - קובע שתקנות סטטוטוריות לא יהיו בתוקף במידה והן עומדות בסתירה עם אמנות בינלאומיות או החלטות מחייבות של מוסדות בינלאומיים.
המערכת השיפוטית אינה כפופה לממשלה או לפרלמנט, ובית המשפט העליון (Hoge Raad) עומד בראש המערכת.